गाैरादह २९ साउन । झापाको गौरादह नगरपालिका वार्ड नम्बर ७ को कार्यालमा आज विहान विस्फोट भएको छ ।आज विहान करिब पौने ७ बजेको समयमा विष्फोट भएको हो ।
विष्फोटबाट झ्यालको सिसा फुटेर समान्य क्षती भएको छ भने टाढा टाढा सम्म विष्फोटको ठुलो आवाज सुनिएको स्थानीयले बताएका छन् । बिष्फोटको घटनापछि सो स्थानमा बाक्लो संख्यामा सुरक्षाकर्मी परिचालित गरिएको थियो ।
बिष्फोटको ठुलो आवाज आएपछि सो स्थान आसपासमा केहिबेर त्रास फैलिएको थियो । हरियो झोलाभित्र पोको पारेर बिष्फोटक पदार्थ वडा कार्यालय परिसरमा फालेको पाईएको छ । सो वडा कार्यालयको भवनमा स्वास्थ्य चौकी र हुलाकको समेत कार्यालय रहेको छ ।
अहिले सो स्थानको अवस्था सामान्य भएको गौरादह नगरपालिका ७ नम्बर वडाका अध्यक्ष बलराम खरेलले जानकारी दिनुभएको छ । घटनाबारे थप अनुसन्धान भईरहेको ईलाका प्रहरी कार्यालय गौरिगञ्जले जनाएको छ ।